b'\n_START_ARTICLE_\n\xc4\x8cudodelna torbica\n_START_SECTION_\nVsebina\n_START_PARAGRAPH_\n\xc5\xbdivela sta mati in sin, ki je pasel svinje. Nekega dne ga je med pa\xc5\xa1o obiskala zelena ka\xc4\x8da. Prosila ga je, da jo pripelje do njenega doma, v zameno pa mu je ponudila \xc4\x8darobno torbico. Med potjo sta prebrodila razne ovire. Ko sta pri\xc5\xa1la do ka\xc4\x8dinega doma, je pastir\xc4\x8dek dobil v zahvalo torbico. Med potjo nazaj se je spet sre\xc4\x8dal z raznimi ovirami, ki jih je brez te\xc5\xbeav premagal, saj je rekel le:\xc2\xa0\xc2\xbbv torbico\xc2\xab\xc2\xa0in vse te\xc5\xbeave so se takoj umaknile s poti. V mestu pa se je ravno takrat razvedelo, da se bo kraljeva h\xc4\x8di poro\xc4\x8dila s tistim, ki jo bo premagal v kvartanju. Pastir\xc4\x8dek jo je premagal in njena dol\xc5\xbenost je bila, da ga vzame za mo\xc5\xbea. Ker pa je bil bradat in ne ravno lepega videza, ga ni hotela vzeti, \xc5\xbeelela pa si je njegovo torbico. Ker pa tudi pastir\xc4\x8dku ni bilo prav veliko do take zveze, jo je popihal s torbico dale\xc4\x8d stran.\n_START_SECTION_\nMotivno-tematske povezave\n_START_PARAGRAPH_\nMotiv zgodbe je torbica. V mnogo zgodbah se pojavi \xc4\x8dude\xc5\xbena ali \xc4\x8dudodelna stvar, ki popolnoma spremeni glavni osebi \xc5\xbeivljenje in popelje glavnega junaka do sre\xc4\x8dnega konca. Po navadi je ta oseba revna in nima sre\xc4\x8de v \xc5\xbeivljenju. Prvina, kjer v pravljicah zmaga dobro nad zlim, je pogosto glavno sporo\xc4\x8dilo pravljic. V pravljicah opazimo tudi ponavljajo\xc4\x8d se motiv, kjer osebe za izpolnjeno nalogo dobijo svojo izvoljenko.'